Therešo ke gore bao ba naganago ka go hudugela nageng e šele ba swanetše go nagana ka dilo tše dingwe go feta go fo nagana ka dikotsi tšeo di sepedišanago le leeto la go hudugela nageng e šele. Ba swanetše go ela hloko le mathata a go boledišana le batho ba nageng yeo e mpsha le setšo sa gona, gotee le mathata a tša ditšhelete le a tša molao ge ba leka go ba badudi ba moo ba nakwana goba ba sa ruri. Bao ba palelwago ke go hwetša tumelelo ya molao gantši ba thatafalelwa ke go hwetša mošomo o mokaone, ntlo e lego boemong bjo bobotse, thušo le tlhokomelo ya tša maphelo. Gape ba ka thatafalelwa ke go hwetša mangwalo a go otlela goba akhaonto ya panka. Le gona, batho gantši ba ikhola ka bafaladi ba se nago mangwalo a molao, mohlomongwe ka go ba lefa tšhelete ya tlase ge ba ba hirile.